**Csongrád Városi Önkormányzat Képviselő-testületének**

**39/2020. (XII. 18.) önkormányzati rendelete**

## Az önkormányzat 2021. évi költségvetési gazdálkodásának

**átmeneti szabályozásáról**

Csongrád Városi Önkormányzat Képviselő-testületének feladat- és hatáskörében az Alaptörvény 32. cikk (2) bekezdésében meghatározott eredeti jogalkotói hatáskörében a katasztrófavédelemről szóló 2011. évi CXXVIII törvény 46. § (4) bekezdésében biztosított hatáskörében, az Alaptörvény 32. cikk (1) bekezdés f.) pontjában biztosított feladatkörében eljárva a polgármester a következőket rendeli el:

**1. §**

1. Csongrád Városi Önkormányzat Képviselő-testülete az Önkormányzat 2021. évi költségvetéséről szóló rendelete megalkotásáig terjedő időszakra felhatalmazza a polgármestert az önkormányzat bevételei beszedésére és a kiadások időarányos teljesítésére.
2. A polgármester az (1) bekezdésben foglaltaktól rendkívüli, az Önkormányzat kötelező feladatellátását veszélyeztető esetekben, és a Képviselő-testület 2020. évben hozott döntései alapulvételével eltérhet.

**2. §**

Amennyiben a köztisztviselői illetményalapot, illetve a garantált illetményeket megállapító jogszabályi rendelkezések az átmeneti gazdálkodás hatálya alatt változnak, a vonatkozó jogszabály(ok) hatálybalépését követően, a módosult bértábla szerint az emelt illetmények a költségvetési rendelet elfogadásától függetlenül számfejthetőek.

**3. §**

Az önkormányzat 2020. évi költségvetési rendeletében jóváhagyott, és folyamatban lévő fejlesztési célú beruházások kiadásai folyósíthatók az előirányzaton belül.

**4. §**

Ez a rendelet 2021. január 1-jén lép hatályba, és az önkormányzat 2021. évi költségvetési rendeletének hatálybalépésével hatályát veszti.

 Bedő Tamás

 polgármester

**Záradék***:*

A rendelet kihirdetésének napja: 2020. december 18.

 Dr. Juhász László

 jegyző